***Déan plé gairid ar phríomhthéama an dáin agus ar an gcaoi a ndéantar forbairt air i rith an dáin***

Is é grá príomhthéama an dáin seo. Tá an téama soiléir ón teideal aníos: ‘Mo Ghrá-sa (idir lúibíní)’. Ach tá sé soiléir freisin nach gnáth-dán grá é. Taispeánann na lúibíní go bhfuil magadh i gceist. Tá éiginnteacht agus lochtanna ar fáil lena grá. Fíorghrá réadúil atá mar théama an dáin. Déanann an file forbairt éifeachtach ar an téama seo tríd an dán.

Úsáideann an file codarsnacht go héifeachtach chun an téama a léiriú. Tá codarsnacht idir an dán seo agus na hamhráin ghrá traidisiúnta. Tugann an file íomhá foirfe, míréadúil den ghrá sna dánta traidisiúnta. Bíonn an bhean cosúil leis na bláthanna ag fás – bíonn sí níos áille ná an nádúr féin. Sa dán seo áfach, deir an file nach bhfuil a fear dathúil ar chor ar bith:

*Níl mo ghrá-sa mar bhláth na n-airní*

*a bhíonn i ngairdín (nó ar chrann ar bith)*

Go traidisiúnta bhíodh an file ag moladh chuma na mná. Bhíodh a gruaig cosúil le síoda agus bhíodh a súile ag lonradh. Níl grá an fhile mar sin. Tá a ghruaig cosúil le sreang deilgneach agus tá a shúile an-ghar lena chéile:

*Ní haon ghlaise cheolmhar iad a shúile,*

*(táid róchóngarach dá chéile ar an gcéad dul síos)*

Níl cuma an duine tábhachtach don fhíorghrá. Bíonn fíorghrá dall ar áilleacht:

 *ach is cuma san*

Tá codarsnacht arís ag deireadh an dáin. Bhí an file an-diúltach faoin a fear ar dtús. Bhí sí ag magadh faoi agus ag cur síos ar a lochtanna ar fad. Tá deireadh an dáin dearfach.

*Tugann sé dom úlla*

*(is nuair a bhíonn sé i ndeaghiúmar, caora finiúna)*

Cuireann sí béim ar deathréithe an fhir. Is meafair iad na húlla. Tugann an fear aire don fhile. Tugann sé beatha agus cothú di. Sin an rud is tábhachtaí i gcúrsaí grá, dar leis an bhfile. Is meafair iad na caora finiúna do shónna an tsaoil b’fhéidir. Léiríonn an fear a ghrá di leis na rudaí a dhéanann sé di. Fíorghrá atá ann agus déanann Nuala Ní Dhomhnaill forbairt éifeachtach ar an téama sin i rith an dáin.